คือปจด.มา17มิ.ย หมด21มิ.ย มีพสพ.กับแฟนวันที่25มิ.ย สวมถุงยางแต่ถุงยางขาด แต่ไม่ทราบว่าขาดตอนไหนเป็นช่วงที่กำลังสอดใส่ค่ะ น่าจะได้2-3ทีแล้วรู้ว่าขาด จากนั้นจึงเลิกทำเลยค่ะ แต่ไม่ได้มีการหลั่งใน แล้วอีก6ชม.ทานยาคุมฉุกเฉินแบบ2เม็ด ซึ่งเม็ดที่2ทานตอนเช้าที่26มิ.ยค่ะ จากนั้น30มิ.ยมีเลือกออกค่อนข้างมากประมาณ 5วัน ซึ่งรอบเดือนของเดือนก.คหากนับตามแอพก็จะต้องมา16 ก.ค แล้ว17ก.ค ได้ใช้ชุดตรวจก็ขึ้น1ขีดค่ะ จนตอนนี้ปจด.ก็ยังไม่มา ค่อนข้างกังวลมากค่ะ ปกติแล้วมันจะเคลื่อนมากสุดแค่ไหนคะ
สวัสดีค่ะ หากประจำเดือนมาวันที่ 17 มิ.ย. แล้วได้มีเพศสัมพันธ์วันที่ 25 มิ.ย. เท่ากับมีเพศสัมพันธ์ในวันที่ 9 ของการมีประจำเดือนมา ถือว่าเลยระยะปลอดภัยไปแล้ว ดังนั้น หากถุงยางอนามัยขาด ก็จะมีโอกาสตั้งครรภ์ได้ แต่หากได้ทานยาคุมฉุกเฉินไป โดยทานเม็ดแรกภายในไม่เกิน 6 ชั่วโมงหลังจากที่มีเพศสัมพันธ์ และทานเม็ดที่ 2 หลังจากที่ทานยาเม็ดแรกไปแล้วภายในไม่เกิน 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะสำหรับเลือดที่ออกในวันที่ 30 มิ.ย. น่าจะเป็นเลือดที่เกิดจากผลของยาคุมฉุกเฉินได้ ไม่ใช่ประจำเดือน เพราะประจำเดือนเพิ่งมาไปไม่นาน ส่วนประจำเดือนในรอบต่อไปนั้น ก็น่าจะมาในช่วงวันที่ 30 ก.ค. ได้ค่ะ ดังนั้น ก็ควรรอต่อไปก่อน ทั้งนี้ หากได้ตรวจหาการตั้งครรภ์แล้วขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ